CELEX: 42015D1566
Language: el
Date: 2015-09-16 00:00:00
Title: Απόφαση (ΕΕ, Ευρατόμ) 2015/1566 των αντιπρόσωπων των κυβερνήσεων των κρατών μελών, της 16ης Σεπτεμβρίου 2015, για τον διορισμό τεσσάρων δικαστών και ενός γενικού εισαγγελέα στο Δικαστήριο

19.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/58
            
         ΑΠΌΦΑΣΗ (ΕΕ, ΕΥΡΑΤΌΜ) 2015/1566 ΤΩΝ ΑΝΤΙΠΡΌΣΩΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 16ης Σεπτεμβρίου 2015
   για τον διορισμό τεσσάρων δικαστών και ενός γενικού εισαγγελέα στο Δικαστήριο
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 253 και 255,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας και ιδίως το άρθρο 106α παράγραφος 1,
   Εκτιμώντας τα ακόλουθα:
   
               (1)
            
            
               Οι θητείες δεκατεσσάρων δικαστών και τεσσάρων γενικών εισαγγελέων του Δικαστηρίου λήγουν στις 6 Οκτωβρίου 2015. Επιπλέον, ο αριθμός των γενικών εισαγγελέων στο Δικαστήριο αυξήθηκε σε έντεκα, από 7ης Οκτωβρίου 2015, με την απόφαση 2013/336/ΕΕ του Συμβουλίου (1). Θα πρέπει να γίνουν διορισμοί για την περίοδο από τις 7 Οκτωβρίου 2015 μέχρι τις 6 Οκτωβρίου 2021.
            
         
               (2)
            
            
               Προτάθηκε η ανανέωση της θητείας του κ. Marko ILEŠIČ και της κας Camelia TOADER ως δικαστών του Δικαστηρίου. Προτάθηκαν οι υποψηφιότητες του κ. Eugene REGAN και του κ. Μιχαήλ ΒΗΛΑΡΑ για τις θέσεις δικαστών του Δικαστηρίου. Επιπλέον, προτάθηκε η υποψηφιότητα του κ. Manuel CAMPOS SÁNCHEZ-BORDONA για τη θέση γενικού εισαγγελέα του Δικαστηρίου.
            
         
               (3)
            
            
               Η επιτροπή που έχει συσταθεί δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Marko ILEŠIČ, της κας Camelia TOADER, του κ. Eugene REGAN και του κ. Μιχαήλ ΒΗΛΑΡΑ για την άσκηση των καθηκόντων του δικαστή του Δικαστηρίου και την επάρκεια του κ. Manuel CAMPOS SÁNCHEZ-BORDONA για την άσκηση των καθηκόντων του γενικού εισαγγελέα του Δικαστηρίου,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται δικαστές του Δικαστηρίου για την περίοδο από τις 7 Οκτωβρίου 2015 έως τις 6 Οκτωβρίου 2021:
   
               —
            
            
               ο κ. Marko ILEŠIČ,
            
         
               —
            
            
               ο κ. Eugene REGAN,
            
         
               —
            
            
               η κα Camelia TOADER,
            
         
               —
            
            
               ο κ. Μιχαήλ ΒΗΛΑΡΑΣ.
            
         Άρθρο 2
   Ο κ. Manuel CAMPOS SÁNCHEZ-BORDONA διορίζεται γενικός εισαγγελέας του Δικαστηρίου για την περίοδο από τις 7 Οκτωβρίου 2015 έως τις 6 Οκτωβρίου 2021.
   Άρθρο 3
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 16 Σεπτεμβρίου 2015.
      
         
            Ο Πρόεδρος
         
         C. BRAUN
      
   
   
      (1)  Απόφαση 2013/336/ΕE του Συμβουλίου, της 25ης Ιουνίου 2013, για την αύξηση του αριθμού των γενικών εισαγγελέων στο Δικαστήριο της Ευρωπαϊκής Ένωσης (ΕΕ L 179 της 29.6.2013, σ. 92).